b'\n_START_ARTICLE_\nZora Karaman\n_START_SECTION_\n\xc5\xbdivljenje in delo\n_START_PARAGRAPH_\nRodila se je v dru\xc5\xbeini slovenskih star\xc5\xa1ev. Diplomirala je leta 1932 na Filozofski fakulteti v Ljubljani in 1955 doktorirala_NEWLINE_na Prirodoslovno-matemati\xc4\x8dno-filozofski fakulteti v Ljubljani. Pou\xc4\x8devala je na gimnazijah v Skopju, Bitoli, Kragujevcu, Smederevu in Dubrovniku. Leta 1953 je postala predavateljica entomologije na agronomsko-gozdarski fakulteti v Skopju, nazadnje je bila tu  _NEWLINE_redna profesorica. V raziskovalnem delu se je posvetila preu\xc4\x8devanju hro\xc5\xa1\xc4\x8dev tal (opisala je ve\xc4\x8d novih vrst), kobilic in jamskim \xc5\xbeivalim v ju\xc5\xbenem delu Balkanskega polotoka. Napisala in objavila je ve\xc4\x8d strokovnih knjig (Fauna na Makedonija, Skopje 1971) ter znanstvenih in strokovnih \xc4\x8dlankov. Bila je tudi predsednica biolo\xc5\xa1kega in speleolo\xc5\xa1kega dru\xc5\xa1tva ter dru\xc5\xa1tva za za\xc5\xa1\xc4\x8dito rastlin v nekdanji jugoslovanski republiki Makedoniji. Socialisti\xc4\x8dna republika Makedonija ji je podelila nagrado 11. oktomvri.'